fol. 93va 
fol. 93v 
1 
S 
15 
2 
[IJ 
o 
[23 
30 
28 
Li Arrabiens castia son fil et dist: Ne croi mie quanques tu ois dusques adont que 
tu l'avras esprouvé en aucune cose se il est boin u non, li consaus que on te dourra, que il 
ne t'aviegne che que il avint au larron qui crei le conseil du seigneur d'une maison. Dist li 
fix: Peres, comment li avint? Dist li peres: 
Il me fu dit que uns lerres ala a le maison d'un riche homme pour embler. Il monta 
a le fenestre de le maison par ou li fumiere issoit, et escouta se nus veilloit en le maison 
du rice homme ou il estoit alés pour embler. Quant li sires de le maison l'oi, il dist coiement 
a se femme: Demande a mi haut, dont si grans avoirs me vient, et me prie tant que je le 
te die. Le femme dist en haut: Dont vous vient si grans avoirs que vous avés, qui ne fustes 
onques marcheans? Chix respondi: Garde che que Diex t'a donné, et s'en fai te volenté et ne 
me demande mie dont si grans avoirs m'est venus. Mais ele ensi que chis li avoit dit, 
enquist et demanda plus et plus, et deman|doit dont teus avoirs ert venus. En le fin dist li 
hons aussi comme se il fust constrains a che par les prieres de le femme: Garde que tu ne 
dies a nului nostre secré: je fui lerres grant tans. Le femme dist: Merveilles est comment 
tu pues avoir aquis si grant avoir que nous n’en oimes onques ramprosne ne parole. Li sires 
dist: J’euch un maistre qui m’aprist un carnin que je disoie quant je montoie seur les maisons. 
Et quant je venoie a le fenestre, je prendoie le rai de la lune en me main, et disoie men 
carnin sept fois, et disoie „saulem“ et descendoie ensi sans peril en le maison et prendoie en 
le maison quanques je y trouvoie de boin. Quant je avoie tout pris, je revenoie au rai de la 
lune, et redisoie chel carnin sept fois, et montoie a tout quanques je avoie pris en le maison 
et l’aportoie a mon ostel. Par tel engieng ai je aquis mon avoir. Dist le femme: Tu as bien 
fait, qui le m'as dit: car quant jou arai un enfant, je li aprendrai cheli carnin, que il ne soit 
povres. Dist li sires: Lais me dormir, car jou ai soumeill, et si voeill reposer. Et pour che 
dist il che qu'il voloit miex dechevoir le larron. Dont commencha a ronkier aussi comme se 
il dormist. Li lerres, qui ches paroles ot oies, fu liés, et dist le carnin sept fois, et geta le 
main au rai de le lune. Dont lasca et mains et piés de le fenestre, si cai en le maison, et 
rendi le tere grant son, si que il brisa le col et le cuisse et le brach, et commencha a gemir. 
Et li sires de le maison qui |oi le son, aussi que se il n'en seust mot, dist: Qui est che la 
qui keüs est? Dist li lerres: Je sui uns mescheans lerres qui a creu tes dechevables paroles. 
Dist li fiex: Sire, beneois soies tu qui m'as enseignié a esquiever les mauvais consaus. 
— Uns autres philosophes dist: Garde toi du conseil sans levain tant que il ait pris a meur. 
— Uns philosophes dist: Ne croi mie le conseil que on t'amonneste, que tu ne prendes mie 
le bien d'autrui. Qui denoie le bienfait devant les iex de chelui qui tout voit, il s'acuse. — 
1 ne croy mie tout le conseil que tu orras B (-g) — 3 crut B — 6 une fen. B — 7 du .. 
embler fehlt B (=g) — 9 quant vous ne fustes B — 11 me vient B — 11/12 Mais com plus lui deffendoit 
plus lui demandoit dont tel avoir lui venoit B — 14 je suis larron (gr. t. fehlt) B — 15 ne voix ne ramposne B 
— 16/17 q. je venoie et montoie sur les maisons a la fen. B — 17 le rai du soleil K — 18 une fois K — 
sept fois cest assavoir saulem B — 18/19 s. peril puis en la m. prendoie B — 20 une fois K — 21 ost. et pour 
ce ay je tant davoir B — 22 un fehlt K — 23/24 et pour mieulx decevoir le larron il commenca B — 25 fut 
joyeux en son corage B — une fois K — 25/26 puis jetta ses mains . . . lune et habandonna mains et piez B 
— 97 rendy grant son a la terre rompy la cuisse et les bras B — 28 oy le tombement B — 28/29 Qui est la? 
Dist B. — 29 le meschant larron B (=g) — 31/32 Garde .. . dist fehlt B — 32 le c. de cellui qui tammo- 
neste B (—g) — 33 mie le bienfait dautr. car qui den. B — le bienfait fehlt BK 
" Tom. XXXVIII, 
